На основу члана 29. Пословника Народне скупштине Републике Српске („Службени гласник Републике Српске“, број 31/11), д о н о с и м

**ПРАВИЛНИК**

**о измјени Правилника о јавности рада Народне скупштине Републике Српске**

**Члан 1.**

У Правилнику о јавности рада Народне скупштине Републике Српске број: 02/2-591/16 од 9. марта 2016. године, члан 14. се мијења и гласи:

„(1)Новинари, сниматељи, фоторепортери и техничка лица при уласку у зграду Скупштине подлијежу безбједносним мјерама и дужни су током боравка у Скупштини носити идентификациону картицу на видљивом мјесту.

(2) Улазак и боравак у згради Скупштине није дозвољен лицима из става (1) овог члана који су под утицајем алкохола и који се недолично понашају.

(3) Сва лица која улазе у зграду Народне скупштине морају бити прикладно одјевена, на начин којим се чува углед и достојанство Народне скупштине.

Приликом боравка у згради Народне скупштине лица из става (1) овог члана не могу да носе неприкладну одјећу и обућу (на примјер: шортс, кратке панталоне, тренерку, папуче), нити другу врсту одјеће која није примјерена институцији Народне скупштине.

Лицима која се не придржавају одредаба из става (2) и (3) овог члана служба обезбјеђења неће дозволити улазак или боравак у згради Народне скупштине“.

**Члан 2.**

Овај Правилник ступа на снагу даном доношења.

Број:02/2 - ГЕНЕРАЛНИ СЕКРЕТАР

Датум: 12. јул 2016. године

**Марко Аћић**